Marko Pantāni

Marko Pantāni (; —) bija profesionāls Itālijas šosejas riteņbraucējs, kurš tika uzskatīts par vienu no labākajiem sava laika kalnu braucējiem. 1998. gadā viņš uzvarēja gan Tour de France, gan Giro d'Italia, kļūstot par pirmo Itālijas pārstāvi, kurš uzvarējis Tour de France, kopš Feličes Džimondi 1965. gada sasnieguma. Viņš ir pēdējais riteņbraucējs, kurš uzvarējis Giro un Tour tajā pašā gadā.

Viņa uzbrūkšais stils un agresīvā braukšana padarīja viņu par 1990. gadu beigu līdzjutēju favorītu. Viņa iesauka bija Il Pirata, jo viņš bija noskuvis galvu un nēsāja bandanu un auskarus. Būdams 172 cm garš un sverot 57 kilogramus, Pantāni atbilda klasiskajam priekšstatam par kalnu braucēju. Viņa stils kontrastēja ar individuālā brauciena ekspertiem kā pieckārtējais Tūres uzvarētājs Migels Indurains.

Lai arī viņam nekad netika uzrādītas pozitīvas dopinga analīzes, karjeras laikā pret viņu tika izvirzītas vairākas apsūdzības tā lietošanā. 1999. gada Giro d'Italia viņš tika izslēgts no sacensībām saistībā ar mainīgām asins rādītāju vērtībām. Lai arī viņš tika diskvalificēts "veselības iemeslu" dēļ, tika uzskatīts, ka Pantāni augstais hematokrita līmenis bija EPO lietošanas sekas. Sekojot turpmākajām apsūdzībām, Pantāni nokļuva depresijā, no kuras viņš nekad pilnībā neatguvās. Viņš mira 2004. gadā no saindēšanās ar kokaīnu.

Sasniegumi lielajās tūrēs 

Piezīme: IZST — izstājās

Atsauces

Ārējās saites 

1970. gadā dzimušie
2004. gadā mirušie
Itālijas riteņbraucēji
Tour de France posmu uzvarētāji
Tour de France kopvērtējuma uzvarētāji
Giro d'Italia posmu uzvarētāji
Giro d'Italia kopvērtējuma uzvarētāji
2000. gada vasaras olimpisko spēļu dalībnieki
Dopinga lietas riteņbraukšanā